APSTIPRINĀTS SENĀTA SĒDĒ

2011. gada 19. decembrī

protokola Nr. 12

GROZĪJUMI APSTIPRINĀTI SENĀTA SĒDĒ

2022. gada 31. janvārī

protokola Nr. 1

DAUGAVPILS UNIVERSITĀTES STUDĒJOŠO SOCIĀLĀ ATBALSTA PROGRAMMAS NOLIKUMS

1. Vispārīgie noteikumi
   1. DU Studējošo sociālā atbalsta programmas (turpmāk – Programma) mērķis ir atbalstīt sekmīgus Daugavpils Universitātes (turpmāk DU) pilna laika studiju programmu studējošos, kas dzīvo DU dienesta viesnīcās (turpmāk DV) un kam ir apgrūtināti sociālie un materiālie apstākļi. *(ar grozījumiem, kas izdarīti 31.01.2022., kas stājas spēkā 01.02.2022.)*
   2. Programma paredz sniegt 50% atbalstu ikmēneša īres maksas segšanai viena akadēmiskā semestra garumā. *(ar grozījumiem, kas izdarīti 31.01.2022., kas stājas spēkā 01.02.2022.)*
   3. Programmas atbalsta apjoms ir līdz 10% no kopējā DV dzīvojošo studējošo skaita. *(ar grozījumiem, kas izdarīti 31.01.2022., kas stājas spēkā 01.02.2022.)*
2. Pieteikšanās kārtība
   1. Pieteikšanās Programmai notiek katra akadēmiskā semestra sākumā.
   2. Pieteikšanās termiņu (vismaz piecas darba dienas) izsludina DU Studentu padomes priekšsēdētājs. Informācija par iespēju pieteikties atbalstam tiek izvietota DU informācijas stendos, mājaslapā un sociālo tīklu kontos. *(ar grozījumiem, kas izdarīti 31.01.2022., kas stājas spēkā 01.02.2022.)*

2.3. Piesakoties Programmai, studējošais iesniedz elektronisko pieteikuma anketu (1. pielikums), kurai pievieno vismaz vienu sociālo statusu apliecinošo dokumentu kopiju:

2.3.1. invaliditātes apliecība;

2.3.2. izziņa par trūcīgas/maznodrošinātas ģimenes vai personas statusu;

2.3.3. bāriņtiesas izdota apliecība sociālo garantiju nodrošināšanai;

2.3.4. daudzbērnu ģimenes apliecība (“3+ Ģimenes karte”);

2.3.5. cits dokuments, kas apliecina, ka studējošajam vai ģimenei ir apgrūtināti sociālie un materiālie apstākļi.

*(ar grozījumiem, kas izdarīti 31.01.2022., kas stājas spēkā 01.02.2022.)*

1. Programmas komisija
   1. Visus pieteikumus izvērtē Programmas komisija piecu cilvēku sastāvā, kuru veido 4 studējošie (2 no tiem DU Studentu padomes pārstāvji) un dienesta viesnīcas vadītājs (turpmāk – Komisija). Visus pārstāvjus izvirza Studentu padome. *(ar grozījumiem, kas izdarīti 31.01.2022., kas stājas spēkā 01.02.2022.)*
   2. Komisijas sastāvu uz vienu akadēmisko semestri apstiprina DU rektors pēc DU Studentu padomes priekšlikuma. *(ar grozījumiem, kas izdarīti 31.01.2022., kas stājas spēkā 01.02.2022.)*
   3. Pirmo Komisijas sēdi sasauc DU Studentu padomes priekšsēdētājs. Pirmajā sēdē Komisija ievēlē priekšsēdētāju, kurš sasauc turpmākās Komisijas sēdes un vada Komisijas darbu, un sekretāru, kurš protokolē Komisijas sēdes un kārto Komisijas dokumentāciju. *(ar grozījumiem, kas izdarīti 31.01.2022., kas stājas spēkā 01.02.2022.)*
   4. Komisija pieprasa un saņem informāciju par DV dzīvojošo studentu skaitu no Saimniecības daļas un tādējādi nosaka katra akadēmiskā semestra atbalsta apjomu. *(ar grozījumiem, kas izdarīti 31.01.2022., kas stājas spēkā 01.02.2022.)*
   5. Komisija pieteikumu izvērtēšanai pieprasa un saņem no DU fakultāšu dekanātiem informāciju par Programmai pieteikto studentu sekmību un no Uzņemšanas komisijas – informāciju par Programmai pieteikto 1. semestrī studējošo rangu. *(ar grozījumiem, kas izdarīti 31.01.2022., kas stājas spēkā 01.02.2022.)*
   6. Komisija atsaka atbalsta sniegšanā, ja:
      1. Pretendents neatbilst 1.1. punktā minētajai kategorijai;
      2. Iesniegtie dokumenti neatbilst šī nolikuma prasībām vai arī to derīguma termiņš ir beidzies;
      3. Ir nokavēts pieteikšanās termiņš;
      4. Pieteikumu skaits ir lielāks par akadēmiskā semestra atbalsta apjomu.
   7. Komisija apkopo visus pieteikumus, kas atbilst šī nolikuma prasībām un ranžē tos atbilstoši studentu sekmībai un atbalsta apjomam.
   8. Komisija ir lemtspējīga, ja sēdē piedalās ne mazāk kā 3 Komisijas locekļi. Komisija savus lēmumus pieņem ar klātesošo Komisijas locekļu balsu vairākumu. Balsīm daloties vienādi, izšķirošā ir priekšsēdētāja balss. *(ar grozījumiem, kas izdarīti 31.01.2022., kas stājas spēkā 01.02.2022.)*
   9. Komisijas locekļi nedrīkst pretendēt uz atbalsta saņemšanu. *(ar grozījumiem, kas izdarīti 31.01.2022., kas stājas spēkā 01.02.2022.)*
   10. Katra akadēmiskā semestra atbalsta saņēmēju sarakstu Komisijas priekšsēdētājs iesniedz DU rektoram apstiprināšanai. *(ar grozījumiem, kas izdarīti 31.01.2022., kas stājas spēkā 01.02.2022.)*
   11. Piecu darba dienu laikā pēc rezultātu paziņošanas Programmas pretendentam ir tiesības pieprasīt pamatojumu par Programmas izvērtēšanas rezultātiem.
2. Papildus noteikumi
   1. Atbalsta saņēmējs (pretendents, kuram piešķirts atbalsts) apņemas nekavēt DV ikmēneša īres apmaksas termiņu un ievērot DV kārtības noteikumus.
   2. Komisijai, pieņemot attiecīgu lēmumu, ir tiesības pārtraukt atbalstu, ja atbalsta saņēmējs nepilda punktā 4.1. minētās saistības, vai arī Komisija no dienesta viesnīcas vadītāja ir saņēmusi rakstveida sūdzību par atbalsta saņēmēja DV kārtības noteikumu pārkāpšanu. *(ar grozījumiem, kas izdarīti 31.01.2022., kas stājas spēkā 01.02.2022.)*

1. pielikums

*(ar grozījumiem, kas izdarīti 31.01.2022., kas stājas spēkā 01.02.2022.)*

**PIETEIKUMS ATBALSTA SAŅEMŠANAI**

**1. Vārds, uzvārds:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Fakultāte:**

* Dabaszinātņu un matemātikas fakultāte
* Humanitārā fakultāte
* Izglītības un vadības fakultāte
* Mūzikas un mākslu fakultāte
* Sociālo zinātņu fakultāte

**3. Personas kods:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Studējošā apliecības Nr.:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Tālruņa Nr.:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. E-pasta adrese:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Dienesta viesnīca:**

* Parādes ielā 11
* Sporta ielā 8

**8. Apliecinājuma dokumenti**

*(pielikumi)*

Sakarā ar apgrūtinātiem materiāliem un sociāliem apstākļiem, lūdzu piešķirt dienesta viesnīcas īres maksas atbalstu 50% apmērā no ikmēneša īres maksas vienam akadēmiskajam semestrim. Ar DU Studējošo atbalsta programmas nolikumu esmu iepazinies un piekrītu tā saturam. Apliecinu, ka visas šajā pieteikumā sniegtās ziņas ir patiesas.

**Pieteikuma laiks un datums**

*(automātiski)*